ఉత్తరసరిహద్దులో సెనెగల్, ఈశాన్య సరిహద్దులో మాలి, తూర్పు సరిహద్దులో ఐవరీ కోస్ట్, దక్షిణ సరిహద్ధులో లైబీరియా - సియెర్రా లియోన్ ఉన్నాయి. గినియా పర్వతభూములలో నైజర్ నది, గాంబియా నది, సెనెగల్ నది మూలాలు ఉన్నాయి.

గినియా వైశాల్యం 2,45,857 చ.కి.మీ 2 (94,926 చ.మై). సముద్ర తీరం 320 కిమీ (200 మైళ్ళు) ఉంది. మొత్తం భూసరిహద్దు 3,400 కి.మీ (2,100 మై) మొత్తం భూ సరిహద్దు ఉన్నాయి. ఇది 7 ° - 13 ° ఉత్తర అక్షాంశం, 7 ° - 15 ° పశ్చిమ రేఖాంశంలో (చిన్న ప్రాంతం 15 ° పశ్చిమం) ఉంటుంది.

గినియాను నాలుగు ప్రధాన ప్రాంతాలుగా విభజించారు: సుసి జాతి సమూహం ప్రధానంగా నివసించిన దిగువ గినియా లేదా బాస్సే-కాటే మారిటైమ్ గినియా అంటారు. మౌంటెన్ జల్లాన్ అని పిలువబడుతున్న శీతలపర్వతప్రాంతం దేశంలో ఉత్తర, దక్షిణాలుగా విస్తరించి ఉన్నాయి. ఇక్కడ ఫులా ప్రజలు నివసిస్తుంటారు. సహెలియన్ హ్యుటే గినియా అనిపిలువబడుతున్న ప్రాంతంలో మలింకే ప్రజలు నివసిస్తున్నారు. వాయవ్యంలో ఉన్న అటవీ ప్రాంతంలో పలు స్థానిక జాతి ప్రజలు నివసిస్తున్నారు. గినియా పర్వతాలు నైగర్, గాంబియా, సెనెగల్ నదులకు మూలంగా ఉన్నాయి. ఈ నదులు సియెర్రా లియోన్, ఐవరీ కోస్టు పశ్చిమాన ఉన్న సముద్రంలోకి ప్రవహిస్తుంటాయి.

1,752 మి (5,748 అ) ఎత్తున్న మౌంట్ నింబ గినియాలోని ఎత్తైన ప్రదేశంగా గుర్తించబడుతుంది. గినియా, ఇవోరియన్ వైపు ఉన్న నింబ మాసిఫ్ యునెస్కో నేచర్ రిజర్వు (గినియాన్ బ్యాక్బోన్ అని పిలవబడుతుంది) లైబీరియాలో కొనసాగుతుంది. ఇక్కడ అది దశాబ్దాలుగా తవ్వబడింది.జెరెకొరే ప్రాంతంలో ఈ నష్టం చాలా స్పష్టంగా కనిపిస్తుంది.
భౌగోళికం
ఆర్ధికం
చరిత్ర
Culture